# Albert Tarradas Paneque

Albert Tarradas Paneque (Alt Empordà, 9 de desembre de 1996) és un polític català, elegit diputat al Parlament de Catalunya en les eleccions de 2021 per Vox, en la circumscripció de Girona.

## Trajectòria

Tarradas és tècnic superior en comerç internacional. Tarradas va treballar al Parlament Europeu, on va rebre atenció mediàtica perquè va increpar el president de la Generalitat de Catalunya, Carles Puigdemont el febrer de 2020 durant un discurs.
Tarradas va iniciar la seva carrera política amb el partit polític Vox. És president d'aquesta organització a la província de Girona. Tarradas va ser cap de llista de VOX per Girona en les eleccions generals d'abril de 2019, encara que no va aconseguir l'escó. En les eleccions municipals del 26 de maig de 2019, va encapçalar la llista de regidors a l'Ajuntament de Girona, novament sense aconseguir la plaça. A les eleccions al Congrés dels Diputats de novembre de 2019 va concórrer de número dos.
Tarradas va ser elegit diputat al Parlament de Catalunya per la circumscripció de Girona en les eleccions del 14 de febrer de 2021, sent l'únic candidat electe de Vox per aquesta província. Va ser el diputat més jove en la XIII legislatura. El 6 de març de 2023 va publicar al seu compte d'Instagram el missatge en castellà «el patriotismo es alegría», juntament amb tres imatges de la seva visita al Valle de los Caídos, indret on resta enterrat el fundador de Falange José Antonio Primo de Rivera i, fins al 2019, el mateix Francisco Franco. A la visita al recinte de culte franquista va anar acompanyat de Júlia Calvet, presidenta de l'associació juvenil ultraespanyolista S'ha Acabat!, i del també militant de Vox Iván Cánovas.

## Referències

* ↑ «BOE-A-2016-4970 Candidaturas presentadas para las elecciones al Congreso de los Diputados y al Senado, convocadas por Real Decreto 184/2016, de 3 de mayo.». [Consulta: 19 setembre 2023].
* ↑ García, Nacho. «Vox presenta candidatura a quatre municipis gironins», 24-04-2019. [Consulta: 19 setembre 2023].
* ↑ «BOE-A-2019-6475 Resolución de 29 de abril de 2019, de la Presidencia de la Junta Electoral Central, de proclamación de candidaturas a las elecciones de diputados al Parlamento Europeo convocadas por Real Decreto 206/2019, de 1 de abril, a celebrar el 26 de mayo de 2019.». [Consulta: 19 setembre 2023].
* ↑ «Estos son los 11 diputados de Vox en el Parlament de Cataluña» (en castellà). La Razón, 15-02-2021. Arxivat de l'original el 2021-02-15. [Consulta: 16 febrer 2021].
* ↑ «La joven promesa de Vox tiene 22 años y tiene a los indepes de su pueblo a raya» (en castellà). www.esdiario.com, 25-03-2019. [Consulta: 16 febrer 2021].
* ↑ «Carles Puigdemont pierde el control en la Eurocámara» (en castellà). Economía Digital, 19-02-2020. [Consulta: 16 febrer 2021].
* ↑ «El hombre que se enfrentó a Puigdemont» (en castellà). e-noticies.es. [Consulta: 16 febrer 2021].
* ↑ «Alberto Tarradas, presidente de VOX Gerona: "Me han amenazado con quemarme la casa"» (en castellà). okdiario.com, 20-02-2019. [Consulta: 16 febrer 2021].
* ↑ «Vox define su proyecto electoral en Girona» (en castellà). Girona Notícies. [Consulta: 16 febrer 2021].
* ↑ «Vox irrumpe en el Ayuntamiento de Salt con tres concejales» (en castellà). El Mundo, 30-05-2019. [Consulta: 16 febrer 2021].
* ↑ «Estos son los 11 diputados de Vox en el Parlamento de Cataluña - Vozpópuli» (en castellà). www.vozpopuli.com. [Consulta: 16 febrer 2021].
* ↑ «Alberto Tarradas, de tuitero a diputado por Vox en el Parlament de Cataluña a los 24 años» (en castellà). Nius Diario, 14-02-2021. [Consulta: 16 febrer 2021].
* 1 2 «Un diputat de Vox i la presidenta de S'ha Acabat es fotografien al Valle de los Caídos». Vilaweb.cat, 08-03-2023. [Consulta: 8 març 2023].